Legal Document

Category: 873

Text:
20. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ.Α1β/2706 της 28 Μαρτ./28 Απρ. 1983 (ΦΕΚ Β΄  230) (Διόρθ. Σφαλμ. στο ΦΕΚ Β΄  333/10.6.1983). Ίδρυση και λειτουργία Γραφείων Τελετών (Κηδειών), φερετροποιείων και Αποθηκών φερέτρων. Έχοντας υπόψη: 1.Τον Α.Ν. 2520/40 «περί υγειονομικών διατάξεων». 2.Το Π.Δ. 544/77 «περί οργανισμού του Υπουργείου Κοινωνικών Υπηρεσιών». 3.Τις Υγειονομικές Διατάξεις Δ.Υ.Α. 65/58 (ΦΕΚ 21/58 τ.Β΄), Γ1/14219/72 (ΦΕΚ 8/73 τ.Β΄ «περί απαγορεύσεως ιδρύσεως και λειτουργίας Κλινικής έναντι Γραφείου Κηδειών και τ’ ανάπαλιν», και την Α1β/10795/80 (ΦΕΚ 22/81 τ.Β΄) όμοια «περί της λειτουργίας Γραφείων Τελετών σε διαμερίσματα πολυκατοικιών». 4.Την αριθ. 1512/82 κοινή απόφαση του Πρωθυπουργού και του Υπουργού Υγείας και Πρόνοιας για την ανάθεση αρμοδιοτήτων στους Υφυπουργούς Υγείας και Πρόνοιας, αποφασίζουμε: Άρθρο 1. Άδειες ιδρύσεως και λειτουργίας Γραφείων  Τελετών, φερετροποιείων και αποθηκών φερέτρων. Για την ίδρυση και λειτουργία Γραφείου Τελετών ή φερετροποιείου ή αποθήκης φερέτρων, απαιτείται άδεια της τοπικής Αστυνομικής Αρχής η οποία προβλέπεται από το άρθρο 10 του Α.Ν. 2520/1940. Γενικά για τις άδειες αυτές (χορήγηση, απαιτούμενα δικαιολογητικά, διαδικασία εκδόσεως), εφαρμόζονται οι εκάστοτε ισχύουσες υγειονομικές διατάξεις για τα καταστήματα υγειονομικού ενδιαφέροντος. Άρθρο 2. Όροι ιδρύσεως και λειτουργίας Γραφείων  Τελετών, φερετροποιείων και αποθηκών φερέτρων. 1.Για λόγους ψυχολογικούς, απαγορεύεται η ίδρυση και λειτουργία Γραφείων Τελετών (κηδειών) ή φερετροποιείων ή Αποθηκών φερέτρων, σε απόσταση μικρότερη των 100 μέτρων, από το πλησιέστερο εξωτερικό σημείο του περίβολου Νοσοκομείου ή Κλινικής οποιασδήποτε ειδικότητας. Όταν δεν υπάρχει περίβολος στο Νοσοκομείο ή την Κλινική η απόσταση μεταξύ των κτιρίων αυτών και των όμοιων των ανωτέρω επιχειρήσεων, θα είναι τουλάχιστο 150 μέτρα. Οι ανωτέρω αποστάσεις θα αναγράφονται στα σχεδιαγράμματα του κτιρίου ή του χώρου της επιχειρήσεως, τα οποία ο ενδιαφερόμενος θα καταθέτει με τα άλλα δικαιολογητικά για την απόκτηση της άδειας ιδρύσεως και λειτουργίας στην Αστυνομική Αρχή. Σελ. 376,12(ε) Τεύχος 1131-Σελ.86 Σε περίπτωση αμφιβολίας, η αρμόδια για την γνωμάτευση από υγειονομικής απόψεως, Υγειονομική Υπηρεσία, μπορεί να ζητήσει συμπληρωματικώς βεβαίωση της αρμόδιας πολεοδομικής υπηρεσίας με την οποία θα βεβαιώνονται οι ανωτέρω αποστάσεις. Επίσης απαγορεύεται η ίδρυση Κλινικής οποιασδήποτε ειδικότητας σε μικρότερη των ως άνω ορίων απόσταση, από Γραφείο Τελετών ή Φερετροποιείο ή Αποθήκη φερέτρων που λειτουργούν κατά την έναρξη ισχύος της παρούσας Υγειονομικής Διατάξεως. «2.Για λόγους ψυχολογικούς απαγορεύεται η ίδρυση και λειτουργία Γραφείων Τελετών (Κηδειών) ή φερετροποιείων ή αποθηκών φερέτρων, στις ακόλουθες ελάχιστες αποστάσεις από το πλησιέστερο εξωτερικό σημείο του περιβόλου Νοσοκομείου ή Κλινικής ή Κέντρου Υγείας οποιασδήποτε ειδικότητας, που έχουν τεθεί σε λειτουργία, μέσα στα πλαίσια του ΕΣΥ, από την 1.1.86 και μετά και για εκείνα που πρόκειται να ιδρυθούν στο μέλλον: α)Εφόσον το Νοσοκομείο ή η Κλινική ή το Κέντρο Υγείας βρίσκεται μέσα στο συγκεκριμένο σχέδιο πόλεως και εφόσον υπάρχει περιμετρικά περίβολος, η κατά τα ως άνω ελάχιστη απόσταση ορίζεται σε 100 μέτρα για Κλινική ή Κέντρο Υγείας και σε 200 μέτρα για Νοσοκομείο. Σε περίπτωση που δεν υπάρχει περιμετρική περίβολος η κατά τα ως άνω ελάχιστη απόσταση ορίζεται σε 150 μέτρα για Κλινική ή Κέντρο Υγείας και σε 300 μέτρα για Νοσοκομείο. β)Εφόσον το Νοσοκομείο ή η Κλινική ή το Κέντρο Υγείας βρίσκεται έξω από το υπάρχον εγκεκριμένο σχέδιο της πόλεως, η κατά τα ως άνω ελάχιστη απόσταση ορίζεται σε 300 μέτρα για Κλινική ή Κέντρο Υγείας και σε 600 μέτρα για Νοσοκομείο. Στην περίπτωση που υπάρχει απευθείας θέα (χωρίς να παρεμβάλλονται οικοδομές ή μόνιμα φυσικά εμπόδια) μεταξύ Νοσοκομείου ή Κλινικής ή Κέντρου Υγείας και των προαναφερομένων επιχειρήσεων, οι ανωτέρω αναφερόμενες σε κάθε περίπτωση ελάχιστες αποστάσεις διπλασιάζονται». Η μέσα σε « » παρ. 2 προστέθηκε από την Α1β/7664/18 Αυγ.-16 Σεπτ. 1987 (ΦΕΚ Β΄ 502), απόφ. Υπ. Υγ. Πρόν. και Κοιν. Ασφαλίσεων. Η ανωτέρω Α1β/7664/18 Αυγ.-16 Σεπτ. 1987, απόφ. Υπ. Υγ. Πρόν. και Κοινων. Ασφαλ. με την οποία προστέθηκε η παρ. 2, ακυρώθηκε από την Α1β (οικ.1.000)/31 Ιαν.-13 Φεβρ. 1990 (ΦΕΚ Β΄ 99) απόφ. Υπ. Υγείας Πρόν. και Κοινων. Ασφαλίσεως. 34.Δ.β.20 Υγειονομικός Κανονισμός 2.Απαγορεύεται η ίδρυση και λειτουργία των ως άνω επιχειρήσεων, σε διαμερίσματα πολυκατοικιών, στις οποίες κατοικούν οικογένειες, επιτρέπεται δε μόνο η εγκατάσταση Γραφείων Τελετών (Κηδειών), εφόσον ο χώρος ο οποίος προορίζεται για το σκοπό αυτό είναι τελείως ανεξάρτητος από τους χώρους προσπελάσεως προς άλλα διαμερίσματα της πολυκατοικίας (είσοδος πολυκατοικίας, κλιμακοστάσιο, διάδρομοι) και έχει ιδιαίτερη είσοδο από τα δρόμο, ώστε η παρουσία τούτων να μη δημιουργεί δυσμενείς ψυχολογικές επιδράσεις στους ενοίκους της πολυκατοικίας και υπό την προϋπόθεση ότι η λειτουργία τέτοιων επιχειρήσεων στη πολυκατοικία δεν απαγορεύεται από τον κανονισμό αυτής. Στο χώρο των ανωτέρω Γραφείων Τελετών, δεν επιτρέπεται να υπάρχει αποθήκη φερέτρων. Τ΄ ανωτέρω ισχύουν και για οικοδομές που αποτελούνται από το ισόγειο και έναν όροφο. 3.Επί της αυτής ισόγειας οικοδομής και παραπλεύρως της εισόδου κατοικίας, απαγορεύεται η εγκατάσταση Γραφείων Τελετών η φερετροποιείου η αποθήκης φερέτρων, εκτός αν ο ιδιοκτήτης της κατοικίας με δήλωση του Ν.Δ.105/1969, δηλώσει, ότι δεν έχει αντίρρηση. 4.Για την απόκτηση άδειας ιδρύσεως και λειτουργίας Γραφείου Τελετών (Κηδειών) σε χώρο κτιρίου που αναφέρεται στην παρ. 2 του παρόντος άρθρου η τέτοιου η φερετροποιείου η αποθήκης φερέτρων σε χώρο που δεν υπάρχει περιορισμός για την ίδρυσή τους, σύμφωνα με τις διατάξεις της παρούσας υγειονομικής διατάξεως, ο ενδιαφερόμενος μεταξύ των δικαιολογητικών που θα καταθέτει στην Αστυνομική Αρχή, θα καταθέτει και δήλωση του Ν.Δ. 105/1969 του ιδιοκτήτη του χώρου η του διαχειριστή του κτιρίου όταν πρόκειται για πολυκατοικία, από την οποία θα προκύπτει ότι ο κανονισμός του κτιρίου δεν απαγορεύει την εγκατάσταση τέτοιας επιχειρήσεως. 5.Για τα Γραφεία Τελετών και τα φερετροποιεία θα έχουν εφαρμογή και οι εκάστοτε ισχύουσες υγειονομικές διατάξεις περί αποχωρητηρίων κατά το χρόνο εκδόσεως της αδείας ιδρύσεως και λειτουργίας αυτών. 6.Από τους ιδιοκτήτες φερετροποιείων πρέπει να παίρνονται μέτρα εξουδετερώσεως των παραγομένων απ΄ αυτά οσμών, αερίων, σταγονιδίων βαφής κλπ. και οποιουδήποτε προκαλουμένου θορύβου που θα μπορεί να προκαλέσει βλάβη η ενόχληση των εργαζομένων σ΄ αυτά, των ενοίκων οικοδομής στην οποία στεγάζονται τα ίδια και των περιοίκων. 7.Τα οχήματα μεταφοράς νεκρών (νεκροφόρες) απαγορεύεται να σταθμεύουν έξω από τα Γραφεία Τελετών (Κηδειών), μπορεί όμως να επιτραπεί αυτό εφόσον φέρουν κατάλληλο κάλυμμα για να μη δημιουργούνται δυσμενείς ψυχολογικές επιδράσεις στους ένοικους των οικιών που βρίσκονται κοντά. 8.Δεν επιτρέπεται η παραμονή σωρών (νεκρών) στα Γραφεία Τελετών (Κηδειών). Άρθρο 3. Μεταβατικές διατάξεις. 1.Γραφεία Τελετών τα οποία ιδρύθηκαν και λειτουργούν, πριν από την ισχύ της Δ.Υ.Α. 65/58 (ΦΕΚ 21/58 τ. Β΄) Υγειονομικής Διατάξεως (16.1.58), μπορούν να συνεχίσουν τη λειτουργία τους, έστω και αν δεν πληρούν τους όρους οι οποίοι προβλέπονται από το άρθρο 2 της παρούσας και εφόσον δεν είναι ορατά από τα διάφορα ανοίγματα των κτιρίων Νοσοκομείων η Κλινικών και από όλο τον ελεύθερο χώρο αυτών. Εφόσον όμως οι ανωτέρω επιχειρήσεις λειτουργούν σε χώρους που αναφέρονται στο άρθρο 2, παρ. 2 της παρούσας και δεν πληρούν τους όρους που προβλέπονται από αυτή, θ΄ απαγορευθεί η λειτουργία τους από την Αστ. Αρχή δεδομένου ότι θα έπρεπε να είχαν μεταστεγαστεί, μέσα σε έξι το πολύ μήνες από την έναρξη ισχύος της Α1β/10795/80 (ΦΕΚ 22/80 τ. Β΄) Υγειονομικής Διατάξεως «περί λειτουργίας Γραφείων Τελετών σε διαμερίσματα πολυκατοικιών». 2.Οι επιχειρήσεις (φερετροποιεία και αποθήκες φερέτρων) που λειτουργούν κατά τη δημοσίευση της παρούσας, μπορούν να συνεχίσουν τη λειτουργία τους, έστω κι αν δεν πληρούν τους όρους που προβλέπονται από το άρθρο 2 της παρούσας, και εφόσον δεν είναι ορατές από διάφορα ανοίγματα των κτιρίων Νοσοκομείων η Κλινικών και από όλο τον ελεύθερο χώρο αυτών. Εφ΄ όσον όμως λειτουργούν σε χώρους που αναφέρονται στην παρ. 2 του άρθρου 2 της παρούσας, θα πρέπει να μεταστεγαστούν σε άλλους χώρους, εντός προθεσμίας 6 το πολύ μηνών από της ενάρξεως ισχύος της παρούσας Υγειονομικής Διατάξεως. Άρθρο 4. Καταργητικές διατάξεις. Από την ημέρα ενάρξεως ισχύος της παρούσας καταργούνται οι υγειονομικές διατάξεις Δ.Υ.Α/65/ 58 (ΦΕΚ 21/58 τ. Β΄) και Γ1/14219/72 (ΦΕΚ 8/73 τ. Β΄) «περί απαγορεύσεως ιδρύσεως και λειτουργίας κλινικής έναντι Γραφείου Κηδειών και τ΄ ανάπαλιν» και η όμοια Α1β/10795/31.12.80 (ΦΕΚ 22/81 τ. Β΄) «περί της λειτουργίας Γραφείου Τελετών σε διαμερίσματα πολυκατοικιών». Άρθρο 5. Ποινικές Κυρώσεις. Οι παραβάτες της παρούσας διώκονται και τιμωρούνται, σύμφωνα με το άρθρο 3 του Α.Ν. 2520/40, όπως έχει αντικατασταθεί με το άρθρο μόνο του Ν. 290/1943, που κυρώθηκε με την 303/46 ΠΥΣ, αν από άλλες διατάξεις Νόμων η Διαταγμάτων, δεν προβλέπεται βαρύτερη ποινή. Άρθρο 6. Η εκτέλεση της παρούσας ανατίθεται στα αρμόδια Κρατικά Υγειονομικά και Αστυνομικά όργανα, η δε ισχύς της αρχίζει μετά 15νθήμερο από τη δημοσίευσή της στην Εφημερίδα της Κυβερνήσεως.  (Αντί για τη σελ. 376,13(α) Σελ. 376,13(β) Τεύχος Ι-9-3 Σελ. 69 Υγειονομικός Κανονισμός 34.Δ.β.20